Site-ul de sport lansat de grupul de presă ZYX, din care face parte și HotNews.ro, se va numi Golazo.ro.
Publicația se va lansa în scurt timp și va fi condusă de Cătălin Țepelin, din postura de redactor-șef și de Dan Udrea, redactor-șef adjunct, ambii îndepărtați de la Gazeta Sporturilor la sfârșitul anului trecut, după ce jurnaliștii au reclamat trustului Ringier imixtiuni ale comercialului în editorial.
Printre cei care vor lucra la Golazo.ro sunt și alți jurnaliști din fosta echipă, printre care Cristina Negrilă, Ioana Mihalcea, Florin Dincă, Theodor Jumătate, Cristian Geambașu, Cătălin Tolontan și alte nume pe care deocamdată grupul ZYX nu le-a dezvăluit.
Redacţia împarte sediul cu cea a HotNews.ro, într-o clădire din centrul Bucureştiului, în zona Piaţa Victoriei.
Golazo este un termen de pe stadioane şi din vocabularul comentatorilor sud-americani şi înseamnă un gol senzaţional, memorabil.
Informația despre apariția noului site de sport Golazo.ro a fost transmisă azi și de Pagina de Media.